Donald Trump iwiegħed kooperazzjoni għal tranżizzjoni kalma tal-poter jiem wara l-manifestazzjoni fil-Kungress
Il-President tal-Istati Uniti Donald Trump wiegħed l-kooperazzjoni ta' tranżizzjoni kalma tal-poter jum wara li dawk li jappoġġjawh invadew il-Kungress Amerikan li d-dinja segwiet mill-qrib fl-aħħar jiem. Ir-rimarki ta' Trump, fuq Twitter, wara li kien sospiż għal 12-il siegħa, kienu l-ewwel kummenti pubbliċi tiegħu wara li kkonċeda t-telfa elettorali kontra Joe Biden. Dan fid-dawl li bosta Demokratiċi talbu sabiex jitneżża' mit-titlu ta' President b'mod immedjat. L-ispeaker tal-Kamra Nancy Pelosi qalet li jekk dan ma jseħħx, kapaċi joħorġu akkużi fil-konfront ta' Trump. Intant il-Pulizija tal-Capitol qalet li uffiċjal wieħed minnhom miet wara li safa midrub gravi waqt l-irvellijiet. Il-ksur tas-sede tal-gvern Amerikan wassal għall-evakwazzjoni ta' leġiżlaturi li kienu lkoll ixxukkjati b'dak li seħħ quddiemhom tant li kellhom jipposponu ċ-ċertifikazzjoni tal-President elett tal-Istati Uniti Joe Biden fuq Trump. Bosta Amerikani jinsabu disgustati iżda mhux sorpriżi b'dak li kienu xhieda tiegħu f'dawn l-aħħar ġranet u tennew li kienu qed jistennew xi ħaġa bħal din li sseħħ. Bosta, saħansitra anke dawk li jappoġġjaw lil Trump, saħqu li jinsabu qalbhom maqsuma li kellu jesperjenzaw Amerikani bħalhom iġibu ruħhom b'dak il-mod. Filwaqt li kkundannaw dan l-aġir sostnew li m'hemm l-ebda skuża li tiġġustifika l-vjolenza.